Saftigt majsbrød - Sofies Spisekammer
Der er ikke mange ting, der er lækrere end et nybagt majsbrød – især til en god, smagfuld chili con carne på en kold efterårsdag. Her kommer min version, som er helt ufatteligt nem. Det kræver hverken hævning eller æltning – alle ingredienserne røres bare sammen, hældes i en springform og bages.
180 gram groft majsmel
100 gram fintmalet majsmel
4 letpiskede æg
120 gram revet ost – cheddar eller en mild skæreost
200 gram majs – enten friske eller fra en dåse
evt. 1 grofthakket chili.
Alt melet blandes og bagepulveret, sukker og salt tilsættes. Herefter røres det smeltede smør, mælken og de letpiskede æg i dejen. Til sidst tilsættes al majsen og størstedelen af den revne ost. Gem en enkelt håndfuld til senere. Hvis man bruger chili, skal den også i dejen nu.
For en springform med 22 cm i diameter med bagepapir og hæld dejen op i den.
Brødet bages ved 200 grader i ca. 50 minutter. 10 minutter inden at brødet er færdigt, tages det ud af ovnen og den sidste håndfuld ost fordeles over toppen.
Server majsbrødet lunt som tilbehør til fx chili con carne eller bare som det er med en lille smule smør på.
Brødet kan også bages i muffinforme, så vil jeg dog anbefale, at man halverer mængden af ingredienserne med undtagelse af bagepulveret. Majsmuffins skal ikke bage så længe – ca. 20 minutter ved 220 grader.
Indlæg tagget som : brød, efterår, vinter
Ioktober 24, 2014
Ifebruar 9, 2014
Inovember 14, 2013
Imaj 30, 2013
Chili con carne | Sofies Spisekammer siger:
13. november 2012 kl. 15:01
[…] Server chilien med en stor skefuld creme fraiche og et lækkert saftigt majsbrød til at søbe chilien op med. Find min opskrift på majsbrød her. […]
13. november 2012 kl. 15:21
[…] ← Saftigt majsbrød […]
22. november 2012 kl. 16:05
Orv hvad! Det ser utrolig lækkert ud! det tror jeg, at jeg vil prøve at lave. Jeg ved ikke om jeg tør med chili con carne, det skal også læres at laves, eller måske kan Carsten lave det… Anyways, det ser virkelig lækkert ud!
Chili con carne med kaffe og røget paprika - Sofies Spisekammer siger:
23. marts 2013 kl. 20:30
[…] ← Saftigt majsbrød Macarons med lakrids, lemon curd og peanut-karamel med havsalt → […]
Sphie siger:
6. november 2013 kl. 12:07
Smager brødet meget af ost?? Eller er der ost i opskriften for at gøre brødet mere lækkert i konsistensen? Hvis brødet smager meget af ost, ville der så ske noget ved at undlade det? 🙂
7. november 2013 kl. 07:39
Det smager lidt af ost – jo stærkere ost jo mere gennemtrængende ostesmag. Osten gør dog mest noget for konsistensen. Jeg vil absolut ikke anbefale at undlade osten, så vil brødet nok blive ret kedeligt.
18. februar 2014 kl. 18:25
Jeg har haft lidt svær ved at finde groft majsmel – hvor køber du det?
19. februar 2014 kl. 15:37
Jeg køber det enten i Irma eller i superbrugsen. Håber du kan finde det!
8. maj 2015 kl. 15:32
Hej ! Kan man udlade det grove majsmel og så kun bruge fint ??
11. maj 2015 kl. 19:59
Jeg har ikke prøvet, men ja det burde man sagtens kunne.